लाभः ठंड से और जुकाम से बचने के लिए ‘लिंग’ मुद्रा बहुत सहायक हो सकती है। लिंग मुद्रा शरीर में गर्मी पैदा करती है। जब शरीर ठंडा हो या ठंड लग रही हो तो इस मुद्रा को करने से शरीर में गर्मी आ जाती है। गर्मी उत्पन्न होने के कारण कफ के सभी दोष दूर हो जाते हैं। गर्मी के कारण संचित कफ का नाश हो जाता है। इसलिए कफ के सभी दोष जैसे खाँसी, जुकाम, सायनस, दमा, अस्थमा, निमोनिया आदि रोग दूर हो सकते हैं। इस मुद्रा से अनावश्यक चर्बी का नाश होता है तथा मोटापा कम होता है। मौसम परिवर्तन से जो तकलीफें बढ़ती हैं, उनसे मुकाबला करने में मदद मिलती है।